బంజారాహిల్స్: మద్యం మత్తులో పోలీసులను చితకబాదిన మహిళ WATCH LIVE TV
Today Gold Rate: శుభవార్త.. దిగొచ్చిన బంగారం ధర.. వెండి మాత్రం..
బంగారం ధర తగ్గింది. గత కొన్ని రోజులుగా పెరుగుతూ వచ్చిన పసిడి ధర ఈ రోజు దిగొచ్చింది. బంగారం ధర తగ్గితే వెండి ధర మాత్రం పైకి కదిలింది. మరోవైపు గ్లోబల్ మార్కెట్‌లో బంగారం, వెండి ధరలు నేలచూపు చూస్తున్నాయి.
Samayam Telugu | Updated:
Oct 29, 2019, 06:37AM IST
Today Gold Rate: శుభవార్త.. దిగొచ్చిన బంగారం ధర.. వెండి మాత్రం..
హైలైట్స్
వెండి ధర మాత్రం పైపైకి
అంతర్జాతీయ మార్కెట్‌లో పసిడి కిందకు
1,494 డాలర్ల స్థాయిలో కదలిక
పసిడి ధర తగ్గింది. హైదరాబాద్ మార్కెట్‌లో మంగళవారం పది గ్రాముల 24 క్యారెట్ల బంగారం ధర రూ.30 దిగొచ్చింది. దీంతో ధర రూ.40,200కు క్షీణించింది. అంతర్జాతీయంగా బలహీనమైన ట్రెండ్ సహా దేశీ జువెలర్ల, కొనుగోలుదారుల నుంచి డిమాండ్ మందగించడంతో బంగారం ధరపై ప్రతికూల ప్రభావం పడిందని మార్కెట్ నిపుణులు పేర్కొంటున్నారు.
అదేసమయంలో 10 గ్రాముల 22 కార్యెట్ల బంగార ధర కూడా రూ.30 క్షీణించింది. దీంతో ధర రూ.36,850కు దిగొచ్చింది. పసిడి ధర తగ్గితే.. వెండి ధర మాత్రం రూ.130 పెరిగింది. దీంతో కేజీ వెండి ధర రూ.48,900కు ఎగసింది.
ఢిల్లీ మార్కెట్‌లో బంగారం ధర స్థిరంగా కొనసాగింది. పది గ్రాముల 24 క్యారెట్ల బంగారం ధరలో ఎలాంటి మార్పు లేదు. దీంతో ధర రూ.38,850 వద్దనే స్థిరంగా కొనసాగింది. అదేసమయంలో 10 గ్రామలు 22 క్యారెట్ల బంగారం ధర కూడా స్థిరంగానే రూ.37,650 వద్ద ఉంది.
Also Read: వెండి కొంటున్నారా? ఈ విషయాలు గుర్తించుకోండి!
బంగారం ధర స్థిరంగా కొనసాగితే.. కేజీ వెండి ధర మాత్రం పైకి కదిలింది. రూ.130 పెరుగుదలతో రూ.48,900కు ఎగసింది. పరిశ్రమ యూనిట్లు, నాణేపు తయారీదారుల నుంచి డిమాండ్‌ ‌పుంజుకోవడం ఇందుకు కారణం. ఇకపోతే విజయవాడ, విశాఖపట్నంలో కూడా ధరలు ఇలానే ఉన్నాయి.
Also Read: ట్రైన్ టికెట్ క్యాన్సల్ చేస్తున్నారా? ఈ రూల్స్ తెలుసుకోండి!
అంతర్జాతీయ మార్కెట్‌లో బంగారం ధర తగ్గింది. ఔన్స్‌కు 0.10 శాతం తగ్గుదలతో 1,494.40 డాలర్లకు క్షీణించింది. అదేసమయంలో వెండి ధర ఔన్స్‌కు 0.30 శాతం క్షీణతతో 17.82 డాలర్లకు తగ్గింది. ఇకపోతే బంగారం ధర గత నెలలో ఏకంగా ఆరేళ్ల గరిష్ట స్థాయి (ఔన్స్‌కు 1,550 డాలర్లకు) చేరిన విషయం తెలిసిందే.
Also Read: దీపావళి తర్వాత 50 లక్షల మంది ఉద్యోగులకు కేంద్రం మరో గుడ్ న్యూస్?
బంగారం ధరలపై ప్రభావం చూపే అంశాలు చాలానే ఉన్నాయి. ద్రవ్యోల్బణం, గ్లోబల్ మార్కెట్ పసిడి ధరల్లో మార్పు, కేంద్ర బ్యాంకుల వద్ద ఉన్న బంగారం నిల్వలు, వడ్డీ రేట్లు, జువెలరీ మార్కెట్, భౌగోళిక ఉద్రిక్తతలు, వాణిజ్య యుద్ధాలు వంటి పలు అంశాలు పసిడి ధరపై ప్రభావం చూపుతాయి.
Also Read: నెలకు కేవలం రూ.2,000తో చేతికి ఏకంగా రూ.50 లక్షలు..!
 
Telugu News App ఏపీ, తెలంగాణకు సంబంధించిన లేటెస్ట్ అప్‌డేట్స్‌, జాతీయ, అంతర్జాతీయ, ఎడ్యుకేషన్, బిజినెస్, సినిమా, ఆధ్యాత్మికం, స్పోర్ట్స్, వైరల్ కథనాల కోసం తెలుగు సమయం యాప్‌ను డౌన్‌లోడ్ చేసుకోండి.